হঠাৎ কি হল? দুবাইগামী বাংলাদেশ এয়ারলাইন্সের বিমানের জরুরি অবতরণ মহারাষ্ট্রের নাগপুরে

মহারাষ্ট্র: ঢাকা থেকে ৩৯৬ জন যাত্রী এবং ১২ জন ক্রু মেম্বার নিয়ে উড়েছিল বিমানটি। কিন্তু মাঝপথেই জরুরি অবতরণ। বাংলাদেশ এয়ারলাইন্সের ( Bangladesh Airlines flight) বিমানটিকে মহারাষ্ট্রের (Maharashtra) নাগপুর (Nagpur) বিমানবন্দরে জরুরি অবতরণ করাতে হয়। বিমানটি ঢাকা থেকে দুবাই রওনা দিয়েছিল। বুধবার মধ্যরাতে বিমানটি গন্তব্যের দিকে উড়ে যায়।

কী কারণে বিমানটিকে নাগপুর বিমানবন্দরে জরুরি অবতরণ করানো হয়েছে তা নিয়ে ধোঁয়াশা তৈরি হয়েছে। সূত্রের খবর, প্রযুক্তিগত সমস্যার কারণে ফ্লাইটটি ঘুরিয়ে দেওয়া হয় এবং পরে নাগপুর বিমানবন্দরে জরুরি অবতরণ করে সেটি।

আরও পড়ুন: উত্তরপ্রদেশে বাজেটে বরাদ্দ ৮.০৮ লক্ষ কোটি টাকা, ‘তাৎপর্যপূর্ণ বাজেট’ ঘোষণা যোগীর

কিন্তু অনেক সংবাদমাধ্যমের দাবি, ঢাকা থেকে দুবাইগামী বাংলাদেশ এয়ারলাইন্সের বিমানটি যান্ত্রিক ত্রুটির কারণে বৃহস্পতিবার সকালেই মহারাষ্ট্রের নাগপুর বিমানবন্দরে জরুরি অবতরণ করেছে।

বিমানবন্দরের তরফে জানানো হয়েছে, প্রযুক্তিগত সমস্যার কারণে বিমানটিকে জরুরি অবতরণ করানো হয়েছে। সব যাত্রীরা নিরাপদে আছে। তবে এর বেশি কিছু স্পষ্ট করা হয়নি। বিমানটিতে থাকা যাত্রীরা কি বাংলাদেশের নাগরিক, তাও স্পষ্ট নয়।